અમદાવાદ: વેજલપુરમાં જીવરાજ પાર્ક ચાર રસ્તાથી બળિયાદેવના મંદિર સુધીના રસ્તા પર કોર્પોરેશન દ્વાર લાંબા સમયથી મિલિંગ ટેકનોલોજીથી રસ્તાના રિસરફેસિંગનું કામ હાથ ધરાયું છે. જો કે તંત્રનાં અન્ય કામોની જેમ આ કામ ગોકળગાય ગતિએ આગળ ધપી રહ્યું છે. આ રોડનો કેટલોક ભાગ અડધો તૈયાર કરીને છેલ્લા એક મહિનાથી છોડી દેવાયો છે. હવે અધૂરા રોડનો ‘ટેકરો’ ટુ વ્હીલર ચાલકોને પછાડી રહ્યો હોઈ સ્થાનિક લોકો ત્રાસી ઉઠ્યા છે.